Cont zij allen lieden dat om te comen tott
poenighen van alsulcken ongevalle als mathijs
heymans geperpeteert en gedaen inden psoen
goessens wijlen tymmans soe heeft gelooft de
voirs mathijs heymans henricke tymmans
brueder des voirs goessens wijlen tymmans
en oee
als voe de betnisse vanden voirs ongevalle
en dootslage op zoenbreke en tpeysbreke
te zijne te doene des hier nae volcht inden
iersten stont
te doen celeken tgebet van dierdalt
hondert cloosters It bij hen hubrechte huldegden
prieste ter stont te doen telebren een xxx
inde capelle vander heyligher drievuldichtte
staenden op den blauwenputte voe de zelich
der zielen des voirs goessens wijlen
heymans It tot desen bynnen sesse weken
naistcomen te doen maken een redelijck
houten cruce en tselve cruce bynnen den
selven tijde te doen stellen op den rechten
wech van thienen tusschen loeven en
zieckelieden It voe de betnisse vanden bede
nairden van roeme ende meylanen die de
voirs mathijs heymans sculdich soude zijn
te doene ende te gaene navolgende der
zoenighen heeft gelooft de voirs mathijs
heymans t beden van vrienden en om goids
wille bij consente des voirs henricx tymmans
jan heymans zijn vader woenen tottenborch en
jan heymans de jonghe zijn zone woenen
te vynckenbosch gelooft ongezundert end